# Úradný vestník C 460A/21.

| | ISSN 1977-1037 |
| --- | --- |
| Úradný vestník
  Európskej únie | C 460A |
| | |
| Slovenské vydanie | Informácie a oznámenia | Ročník 6121. decembra 2018 |

ISSN 1977-1037

Úradný vestník

Európskej únie

C 460A

Slovenské vydanie

Informácie a oznámenia

Ročník 6121. decembra 2018

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2018/C 460 A/01 | Generálne riaditeľstvo pre hospodársku súťaž (GR COMP) Uverejnenie oznámenia o voľnom pracovnom mieste hlavného poradcu (platová trieda AD 14) (článok 29 ods. 2 služobného poriadku) COM/2018/10382 | 1 |
| 2018/C 460 A/02 | Generálne riaditeľstvo pre hospodársku súťaž (GR COMP) Uverejnenie oznámenia o voľnom pracovnom mieste hlavného ekonóma pre hospodársku súťaž (platová trieda AD 14) (Zamestnanie dočasného zamestnanca podľa článku 2 písm. a) Podmienok zamestnávania ostatných zamestnancov) COM/2018/10383 | 6 |

Obsah

Strana

V   Oznamy

ADMINISTRATÍVNE POSTUPY

Európska komisia

2018/C 460 A/01

Generálne riaditeľstvo pre hospodársku súťaž (GR COMP) Uverejnenie oznámenia o voľnom pracovnom mieste hlavného poradcu (platová trieda AD 14) (článok 29 ods. 2 služobného poriadku) COM/2018/10382

1

2018/C 460 A/02

Generálne riaditeľstvo pre hospodársku súťaž (GR COMP) Uverejnenie oznámenia o voľnom pracovnom mieste hlavného ekonóma pre hospodársku súťaž (platová trieda AD 14) (Zamestnanie dočasného zamestnanca podľa článku 2 písm. a) Podmienok zamestnávania ostatných zamestnancov) COM/2018/10383

6

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 21.12.2018 | SK | Úradný vestník Európskej únie | CA 460/1 |
| --- | --- | --- | --- |

21.12.2018

SK

Úradný vestník Európskej únie

CA 460/1

---

Generálne riaditeľstvo pre hospodársku súťaž (GR COMP)

Uverejnenie oznámenia o voľnom pracovnom mieste hlavného poradcu (platová trieda AD 14)

(článok 29 ods. 2 služobného poriadku)

COM/2018/10382

(2018/C 460 A/01)

Kto sme

Komisia spolu s vnútroštátnymi orgánmi na ochranu hospodárskej súťaže priamo presadzuje pravidlá hospodárskej súťaže EÚ s cieľom zlepšiť fungovanie trhov, a to zabezpečovaním rovnocenných a spravodlivých súťažných podmienok pre všetky podniky na základe kvality nimi poskytovaných služieb a tovaru. Takéto konkurenčné prostredie je prínosom pre spotrebiteľov, podniky, ako aj európske hospodárstvo ako celok.

Za tieto právomoci v oblasti priameho presadzovania právnych predpisov je v rámci Komisie zodpovedné v prvom rade Generálne riaditeľstvo pre hospodársku súťaž (GR COMP).

Operačné riaditeľstvá v rámci GR COMP sú súčasťou základnej štruktúry zodpovednej za riadenie rôznych nástrojov hospodárskej súťaže (antitrustová politika, fúzie a štátna pomoc) v kontexte kľúčových odvetví hospodárstva.

Hlavný poradca, ktorému pomáhajú dvaja spolupracovníci (jeden administrátor a jeden pomocný administratívny pracovník), bude pracovať pod priamym vedením generálneho riaditeľa. V závislosti od predmetu činností môže vykonávať aj úlohy na žiadosť príslušného zástupcu generálneho riaditeľa.

Čo ponúkame

GR COMP hľadá náhradu za svojho hlavného poradcu, ktorého miesto sa uvoľní 1. apríla 2019.

Pracovný program hlavného poradcu sa vypracuje v spolupráci s generálnym riaditeľom, ktorý ho bude každoročne schvaľovať.

Hlavný poradca má tieto hlavné úlohy:

| — | koordinuje hodnotenie ex post politiky hospodárskej súťaže a jej presadzovania. Okrem toho môže prispievať k vypracovaniu spoľahlivých metodík navrhovaných na daný účel. Na žiadosť generálneho riaditeľa môže vykonávať aj iné úlohy týkajúce sa vplyvu politík v oblasti hospodárskej súťaže a regulácie, |
| --- | --- |

—

koordinuje hodnotenie ex post politiky hospodárskej súťaže a jej presadzovania. Okrem toho môže prispievať k vypracovaniu spoľahlivých metodík navrhovaných na daný účel. Na žiadosť generálneho riaditeľa môže vykonávať aj iné úlohy týkajúce sa vplyvu politík v oblasti hospodárskej súťaže a regulácie,

| — | prispieva k dlhodobej výhľadovej analýze a výskumu nástrojov a politík presadzovania pravidiel hospodárskej súťaže, |
| --- | --- |

—

prispieva k dlhodobej výhľadovej analýze a výskumu nástrojov a politík presadzovania pravidiel hospodárskej súťaže,

| — | vykonáva cielený výskum a realizuje špecializované štúdie vybraných otázok, ktoré sú relevantné z hľadiska hodnotenia ex post, ako aj výhľadovú analýzu politiky hospodárskej súťaže a jej presadzovania. Dôkladne skúma odbornú literatúru venovanú hodnoteniu ex post a výhľadovej analýze politiky hospodárskej súťaže a jej presadzovania a identifikuje prázdne miesta a nedostatky v existujúcom výskume. Hlavný poradca na základe tejto činnosti navrhuje svoj výskumný program a súvisiace špecializované štúdie, |
| --- | --- |

—

vykonáva cielený výskum a realizuje špecializované štúdie vybraných otázok, ktoré sú relevantné z hľadiska hodnotenia ex post, ako aj výhľadovú analýzu politiky hospodárskej súťaže a jej presadzovania. Dôkladne skúma odbornú literatúru venovanú hodnoteniu ex post a výhľadovej analýze politiky hospodárskej súťaže a jej presadzovania a identifikuje prázdne miesta a nedostatky v existujúcom výskume. Hlavný poradca na základe tejto činnosti navrhuje svoj výskumný program a súvisiace špecializované štúdie,

| — | slúži ako kontaktná osoba pre akademickú obec, pokiaľ ide o otázky súvisiace s hodnotením ex post a výhľadovou analýzou politiky hospodárskej súťaže a jej presadzovania, pričom organizuje workshopy a semináre na tieto témy. V rámci spolupráce s členmi akademickej obce si kladie za cieľ stimulovať akademický výskum v oblastiach osobitného záujmu pre GR COMP, |
| --- | --- |

—

slúži ako kontaktná osoba pre akademickú obec, pokiaľ ide o otázky súvisiace s hodnotením ex post a výhľadovou analýzou politiky hospodárskej súťaže a jej presadzovania, pričom organizuje workshopy a semináre na tieto témy. V rámci spolupráce s členmi akademickej obce si kladie za cieľ stimulovať akademický výskum v oblastiach osobitného záujmu pre GR COMP,

| — | spolupracuje s vnútroštátnymi orgánmi na ochranu hospodárskej súťaže a príslušnými medzinárodnými organizáciami v záujme výmeny najlepších postupov v oblasti hodnotenia ex post a výhľadovej analýzy politík hospodárskej súťaže a ich presadzovania, |
| --- | --- |

—

spolupracuje s vnútroštátnymi orgánmi na ochranu hospodárskej súťaže a príslušnými medzinárodnými organizáciami v záujme výmeny najlepších postupov v oblasti hodnotenia ex post a výhľadovej analýzy politík hospodárskej súťaže a ich presadzovania,

| — | formou brífingov alebo prezentácií informuje vrcholový manažment GR COMP o najnovších akademických zisteniach, publikáciách a diskusiách, ktoré majú osobitný význam pre politiku hospodárskej súťaže, |
| --- | --- |

—

formou brífingov alebo prezentácií informuje vrcholový manažment GR COMP o najnovších akademických zisteniach, publikáciách a diskusiách, ktoré majú osobitný význam pre politiku hospodárskej súťaže,

| — | v prípade potreby poskytuje poradenstvo a vydáva stanoviská týkajúce sa rozsahu a metodiky jednotlivých hodnotení ex post a spektra získaných poznatkov. Hlavný poradca pri poskytovaní takéhoto poradenstva vychádza najmä z poznatkov získaných na základe akademického výskumu v oblasti súvisiacej s politikou hospodárskej súťaže. |
| --- | --- |

—

v prípade potreby poskytuje poradenstvo a vydáva stanoviská týkajúce sa rozsahu a metodiky jednotlivých hodnotení ex post a spektra získaných poznatkov. Hlavný poradca pri poskytovaní takéhoto poradenstva vychádza najmä z poznatkov získaných na základe akademického výskumu v oblasti súvisiacej s politikou hospodárskej súťaže.

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a musí spĺňať tieto výberové kritériá:

| a) | technické znalosti a skúsenosti
  , najmä:






  — | vynikajúca znalosť politiky hospodárskej súťaže a jej presadzovania a s nimi súvisiacich základných hospodárskych a právnych zásad, |
| --- | --- | --- |

a)

technické znalosti a skúsenosti
  , najmä:

—

vynikajúca znalosť politiky hospodárskej súťaže a jej presadzovania a s nimi súvisiacich základných hospodárskych a právnych zásad,

| — | bohaté skúsenosti v oblasti politiky hospodárskej súťaže a jej presadzovania, a to najmä pri riešení prípadov týkajúcich sa hospodárskej súťaže v oblasti antitrustovej problematiky, fúzií alebo štátnej pomoci, |
| --- | --- |

—

bohaté skúsenosti v oblasti politiky hospodárskej súťaže a jej presadzovania, a to najmä pri riešení prípadov týkajúcich sa hospodárskej súťaže v oblasti antitrustovej problematiky, fúzií alebo štátnej pomoci,

| — | schopnosť poskytovať poradenstvo a vydávať stanoviská k rozsahu a metodike jednotlivých hodnotení ex post a výhľadových analýz, |
| --- | --- |

—

schopnosť poskytovať poradenstvo a vydávať stanoviská k rozsahu a metodike jednotlivých hodnotení ex post a výhľadových analýz,

| — | dobrá znalosť pracovných metód Európskej komisie; |
| --- | --- |

—

dobrá znalosť pracovných metód Európskej komisie;

| b) | komunikačné/analytické a iné zručnosti
  , najmä:






  — | veľmi dobré analytické schopnosti, |
| --- | --- | --- |

b)

komunikačné/analytické a iné zručnosti
  , najmä:

—

veľmi dobré analytické schopnosti,

| — | vynikajúce zručnosti v oblasti medziľudských a profesionálnych vzťahov potrebné na vytváranie kontaktov a účinnú spoluprácu v rámci GR COMP, ako aj medzi ním a útvarmi Komisie, akademickou obcou a externými zainteresovanými stranami, |
| --- | --- |

—

vynikajúce zručnosti v oblasti medziľudských a profesionálnych vzťahov potrebné na vytváranie kontaktov a účinnú spoluprácu v rámci GR COMP, ako aj medzi ním a útvarmi Komisie, akademickou obcou a externými zainteresovanými stranami,

| — | veľmi dobré ústne aj písomné komunikačné zručnosti; |
| --- | --- |

—

veľmi dobré ústne aj písomné komunikačné zručnosti;

| c) | prax v oblasti riadenia/poradenstva
  , najmä:






  — | dobrý úsudok a výrazné rozhodovacie schopnosti, schopnosť stanovovať ciele, určovať prioritné úlohy a zabezpečovať ich účinné vykonávanie, |
| --- | --- | --- |

c)

prax v oblasti riadenia/poradenstva
  , najmä:

—

dobrý úsudok a výrazné rozhodovacie schopnosti, schopnosť stanovovať ciele, určovať prioritné úlohy a zabezpečovať ich účinné vykonávanie,

| — | schopnosť vyvíjať stratégie a premietať ich do praktických návrhov opatrení. |
| --- | --- |

—

schopnosť vyvíjať stratégie a premietať ich do praktických návrhov opatrení.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k termínu na podanie prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  — | vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia 4 roky alebo viac, |
| --- | --- | --- |

—

Vysokoškolské vzdelanie alebo diplom: Uchádzači musia mať:

—

vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia 4 roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte), |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte),

| — | Odborná prax: Uchádzači musia mať aspoň 15-ročnú postgraduálnu odbornú prax na pozícii zodpovedajúcej uvedenému vzdelaniu, Súčasťou tejto odbornej praxe musí byť aspoň 5-ročné pôsobenie vo vysokej poradnej funkcii (1). |
| --- | --- |

—

Odborná prax: Uchádzači musia mať aspoň 15-ročnú postgraduálnu odbornú prax na pozícii zodpovedajúcej uvedenému vzdelaniu, Súčasťou tejto odbornej praxe musí byť aspoň 5-ročné pôsobenie vo vysokej poradnej funkcii (1).

| — | Jazykové znalosti: Uchádzači musia preukázať dokonalú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Z uvedeného dôvodu sa pohovor (alebo jeho časť) môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia preukázať dokonalú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Z uvedeného dôvodu sa pohovor (alebo jeho časť) môže uskutočniť v danom ďalšom jazyku.

| — | Veková hranica: Uchádzačmi nesmú byť osoby po dovŕšení veku riadneho odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne 66 rokov (pozri článok 52 písm. a) služobného poriadku (3)). |
| --- | --- |

—

Veková hranica: Uchádzačmi nesmú byť osoby po dovŕšení veku riadneho odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne 66 rokov (pozri článok 52 písm. a) služobného poriadku (3)).

Okrem toho musia mať uchádzači splnené všetky povinnosti vyplývajúce z vnútroštátnych predpisov týkajúcich sa vojenskej služby, primerane doložiť splnenie charakterových požiadaviek na vykonávanie príslušných pracovných úloh a byť fyzicky schopní plniť si pracovné úlohy.

Výber a vymenovanie

Európska komisia vyberie a vymenuje hlavného poradcu na základe výberových a náborových postupov Komisie (pozri: dokument o politike týkajúcej sa vyšších úradníkov (4)).

V rámci tohto výberového konania Európska komisia zostaví komisiu predbežného výberu. Táto komisia po analýze všetkých prihlášok pristúpi k prvému overeniu kritérií účasti a identifikovaniu uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s komisiou predbežného výberu.

Na základe týchto pohovorov komisia predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (CCA). Poradný výbor po zohľadnení záverov komisie predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov, ak však nejde o uchádzačov, ktorí už počas dvoch rokov predchádzajúcich dňu pohovoru s poradným výborom absolvovali hodnotenie formou testu v hodnotiacom centre, ktoré bolo zorganizované na žiadosť Generálneho riaditeľstva Európskej komisie pre ľudské zdroje a bezpečnosť v súvislosti s daným druhom pracovného miesta na rovnakej úrovni, ako je pracovné miesto, o ktoré sa v súčasnosti uchádzajú. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie hlavného poradcu.

Uchádzači, ktorých poradný výbor zaradí na užší zoznam, budú pozvaní na pohovor s členom Komisie zodpovedným za hospodársku súťaž (5).

Na základe týchto pohovorov Európska komisia prijme rozhodnutie o vymenovaní.

Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (6).

Rovnosť príležitostí

Európska únia uplatňuje politiku rovnakých príležitostí a nediskriminácie v súlade s článkom 1d služobného poriadku (7). Vzhľadom na nízke zastúpenie žien v riadiacich funkciách by Komisia osobitne uvítala prihlášky žien.

Podmienky zamestnania

Plat a podmienky zamestnania sú stanovené v služobnom poriadku (8).

Úspešný uchádzač bude prijatý do pracovného pomeru ako úradník v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miesto výkonu zamestnania je Brusel. Očakáva sa, že vybraný uchádzač nastúpi do funkcie 1. apríla 2019.

Nezávislosť a vyhlásenie o záujmoch

Od hlavného poradcu sa bude pred prevzatím funkcie vyžadovať vyhlásenie o záväzku konať nezávisle vo verejnom záujme a oznámiť akékoľvek záujmy, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek kritéria účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na uvedenej webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu svojej e-mailovej adresy preto oznámte Európskej komisii.

K vašej prihláške je potrebné pripojiť životopis vo formáte PDF a vyplniť online motivačný list (najviac 8 000 znakov).

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 1. februára 2019 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne odporúčame, aby ste podanie prihlášky neodkladali na posledné dni. Preťaženie internetu alebo porucha vášho internetového pripojenia by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí termínu na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Všetky otázky sa musia adresovať sekretariátu príslušnej komisie.

Ochrana osobných údajov

Komisia zabezpečí, aby boli osobné údaje uchádzačov spracované v zmysle požiadaviek nariadenia Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (9). Týka sa to najmä dôverného charakteru a bezpečnosti takýchto údajov.

---

(1)  Uchádzači by mali v prípade všetkých rokov, počas ktorých nadobudli prax vo vysokej poradnej funkcii, vo svojom životopise jasne uviesť tieto údaje: 1. názov pracovného miesta a pracovnú náplň, 2. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a 3. počet zamestnancov v rovnakom postavení.

(2)  http://eur-lex.europa.eu/legal-content/SK/TXT/HTML/?uri=CELEX:01958R0001-20130701&qid=1521456079588&from=EN.

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(5)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007)1811] nedelegoval túto úlohu na iného člena Komisie.

(6)  Výberové komisie zaistia, aby neboli zvýhodnení uchádzači, pre ktorých je jeden z týchto jazykov rodným jazykom.

(7)  http://eur-lex.europa.eu/legal-content/SK/TXT/HTML/?uri=CELEX:01962R0031-20140701&qid=1521456278908&from=EN.

(8)  http://eur-lex.europa.eu/legal-content/SK/TXT/HTML/?uri=CELEX:01962R0031-20140701&qid=1521456278908&from=EN.

(9)  Ú. v. EÚ L 295, 21.11.2018, s. 39.

---

| 21.12.2018 | SK | Úradný vestník Európskej únie | CA 460/6 |
| --- | --- | --- | --- |

21.12.2018

SK

Úradný vestník Európskej únie

CA 460/6

---

Generálne riaditeľstvo pre hospodársku súťaž (GR COMP)

Uverejnenie oznámenia o voľnom pracovnom mieste hlavného ekonóma pre hospodársku súťaž (platová trieda AD 14)

(Zamestnanie dočasného zamestnanca podľa článku 2 písm. a) Podmienok zamestnávania ostatných zamestnancov)

COM/2018/10383

(2018/C 460 A/02)

Kto sme

Komisia spolu s vnútroštátnymi orgánmi na ochranu hospodárskej súťaže priamo presadzuje pravidlá hospodárskej súťaže EÚ s cieľom zlepšiť fungovanie trhov, a to zabezpečovaním rovnocenných a spravodlivých súťažných podmienok pre všetky podniky na základe kvality nimi poskytovaných služieb a tovaru. Takéto konkurenčné prostredie je prínosom pre spotrebiteľov, podniky, ako aj európske hospodárstvo ako celok.

Tieto právomoci v oblasti priameho presadzovania právnych predpisov vykonáva v rámci Komisie v prvom rade Generálne riaditeľstvo pre hospodársku súťaž (GR COMP).

Operačné riaditeľstvá v rámci GR COMP sú súčasťou základnej štruktúry zodpovednej za riadenie rôznych nástrojov hospodárskej súťaže (antitrustová politika, fúzie a štátna pomoc) v kontexte kľúčových odvetví hospodárstva.

Hlavný ekonóm pre hospodársku súťaž pomáha GR COMP pri hodnotení hospodárskeho vplyvu jeho činností v oblastiach týkajúcich sa fúzií, antitrustovej politiky a štátnej pomoci.

Miesto bude obsadené na úrovni riaditeľa (AD 14). Ide o dočasné pôsobenie v trvaní troch rokov s možnosťou predĺženia maximálne o dva roky.

Čo ponúkame

GR COMP hľadá náhradu za svojho hlavného ekonóma pre hospodársku súťaž, ktorého miesto sa uvoľní od 1. septembra 2019.

Hlavný ekonóm pre hospodársku súťaž bude priamo podriadený generálnemu riaditeľovi. Bude mať tri hlavné úlohy:

| — | poradenstvo v metodických otázkach v oblasti ekonomiky a ekonometrie pri uplatňovaní pravidiel EÚ týkajúcich sa hospodárskej súťaže. Zároveň sa od neho môže vyžadovať, aby sa podieľal na vypracovaní všeobecných politických nástrojov alebo analýz, |
| --- | --- |

—

poradenstvo v metodických otázkach v oblasti ekonomiky a ekonometrie pri uplatňovaní pravidiel EÚ týkajúcich sa hospodárskej súťaže. Zároveň sa od neho môže vyžadovať, aby sa podieľal na vypracovaní všeobecných politických nástrojov alebo analýz,

| — | všeobecné poradenstvo v jednotlivých prípadoch hospodárskej súťaže, a to počnúc ich úvodnými fázami, |
| --- | --- |

—

všeobecné poradenstvo v jednotlivých prípadoch hospodárskej súťaže, a to počnúc ich úvodnými fázami,

| — | podrobné poradenstvo v najvýznamnejších prípadoch hospodárskej súťaže spojených s náročnými hospodárskymi otázkami, najmä tých, ktoré si vyžadujú náročnejšiu kvantitatívnu analýzu. Vzhľadom na to môže dôjsť k dočasnému prideleniu jedného z členov tímu hlavného ekonóma pre hospodársku súťaž do tímu zaoberajúceho sa konkrétnym prípadom. |
| --- | --- |

—

podrobné poradenstvo v najvýznamnejších prípadoch hospodárskej súťaže spojených s náročnými hospodárskymi otázkami, najmä tých, ktoré si vyžadujú náročnejšiu kvantitatívnu analýzu. Vzhľadom na to môže dôjsť k dočasnému prideleniu jedného z členov tímu hlavného ekonóma pre hospodársku súťaž do tímu zaoberajúceho sa konkrétnym prípadom.

Jeho záverečné odporúčania týkajúce sa jednotlivých významných prípadov hospodárskej súťaže sa predložia komisárovi pre hospodársku súťaž a v prípade potreby kolégiu komisárov.

Hlavný ekonóm pre hospodársku súťaž má k dispozícii osobitný tím približne 30 špecializovaných ekonómov, z ktorých polovica sú stáli úradníci a zvyšok dočasní zamestnanci. Hlavný ekonóm pre hospodársku súťaž spolu so svojimi zamestnancami bude v prípade potreby spolupracovať s ostatnými zamestnancami GR COMP, najmä s tými, ktorí majú odborné znalosti v oblasti ekonomiky.

Počas pôsobenia vo funkcii môže hlavný ekonóm pre hospodársku súťaž publikovať články a v obmedzenej miere vykonávať úlohy v oblasti výučby, pokiaľ to nebude v rozpore s jeho mandátom.

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a musí spĺňať tieto výberové kritériá:

| a) | skúsenosti v oblasti riadenia
  , najmä:






  — | preukázateľná schopnosť riadiť tím vysoko kvalifikovaných ekonómov, organizačné schopnosti a schopnosti súvisiace s riadením ľudských zdrojov vrátane takých aspektov, ako napríklad stanovovanie priorít, prijímanie a hodnotenie pracovníkov, kariérny rast, rovnováha medzi pracovným a súkromným životom a motivácia, |
| --- | --- | --- |

a)

skúsenosti v oblasti riadenia
  , najmä:

—

preukázateľná schopnosť riadiť tím vysoko kvalifikovaných ekonómov, organizačné schopnosti a schopnosti súvisiace s riadením ľudských zdrojov vrátane takých aspektov, ako napríklad stanovovanie priorít, prijímanie a hodnotenie pracovníkov, kariérny rast, rovnováha medzi pracovným a súkromným životom a motivácia,

| b) | technické znalosti a skúsenosti
  , najmä:






  — | preukázateľné znalosti a schopnosti v oblasti analýzy ekonomických aspektov otázok hospodárskej súťaže, podložené solídnymi akademickými výsledkami, publikačnou činnosťou v renomovaných akademických časopisoch, vykonávaním poradenských funkcií pre verejné orgány, štúdiami a prípadne konzultačnou činnosťou v rôznych oblastiach politiky hospodárskej súťaže, |
| --- | --- | --- |

b)

technické znalosti a skúsenosti
  , najmä:

—

preukázateľné znalosti a schopnosti v oblasti analýzy ekonomických aspektov otázok hospodárskej súťaže, podložené solídnymi akademickými výsledkami, publikačnou činnosťou v renomovaných akademických časopisoch, vykonávaním poradenských funkcií pre verejné orgány, štúdiami a prípadne konzultačnou činnosťou v rôznych oblastiach politiky hospodárskej súťaže,

| — | okrem základnej odbornej prípravy špecializácia v odbore priemyselnej organizácie, ako aj praktické skúsenosti s analýzou jednotlivých prípadov hospodárskej súťaže, |
| --- | --- |

—

okrem základnej odbornej prípravy špecializácia v odbore priemyselnej organizácie, ako aj praktické skúsenosti s analýzou jednotlivých prípadov hospodárskej súťaže,

| c) | komunikačné a vyjednávacie schopnosti
  , najmä:






  — | preukázateľné komunikačné zručnosti (ústne aj písomné), ktoré uchádzačovi umožnia efektívne a účinne komunikovať s internými a externými zainteresovanými stranami a zastupovať Komisiu, ako aj obhajovať jej stanoviská na európskych a medzinárodných fórach. |
| --- | --- | --- |

c)

komunikačné a vyjednávacie schopnosti
  , najmä:

—

preukázateľné komunikačné zručnosti (ústne aj písomné), ktoré uchádzačovi umožnia efektívne a účinne komunikovať s internými a externými zainteresovanými stranami a zastupovať Komisiu, ako aj obhajovať jej stanoviská na európskych a medzinárodných fórach.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  — | vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia 4 roky alebo viac, |
| --- | --- | --- |

—

Vysokoškolské vzdelanie alebo diplom: Uchádzači musia mať:

—

vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia 4 roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte), |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte),

| — | okrem toho sa vyžaduje doktorát v odbore ekonómie alebo ekonometrie s relevantným prepojením na oblasť hospodárskej súťaže. |
| --- | --- |

—

okrem toho sa vyžaduje doktorát v odbore ekonómie alebo ekonometrie s relevantným prepojením na oblasť hospodárskej súťaže.

| — | Odborná prax: Uchádzači musia mať aspoň 15-ročnú postgraduálnu odbornú prax získanú po ukončení uvedeného vzdelania. Najmenej 10 rokov tejto postgraduálnej odbornej praxe musí byť odpracovaných vo vyššej riadiacej funkcii v oblastiach súvisiacich s týmto pracovným miestom. |
| --- | --- |

—

Odborná prax: Uchádzači musia mať aspoň 15-ročnú postgraduálnu odbornú prax získanú po ukončení uvedeného vzdelania. Najmenej 10 rokov tejto postgraduálnej odbornej praxe musí byť odpracovaných vo vyššej riadiacej funkcii v oblastiach súvisiacich s týmto pracovným miestom.

| — | Prax v riadiacej funkcii: Súčasťou tejto postgraduálnej odbornej praxe musí byť aspoň 5-ročné pôsobenie vo vyššej riadiacej funkcii v oblastiach súvisiacich s týmto pracovným miestom (1). |
| --- | --- |

—

Prax v riadiacej funkcii: Súčasťou tejto postgraduálnej odbornej praxe musí byť aspoň 5-ročné pôsobenie vo vyššej riadiacej funkcii v oblastiach súvisiacich s týmto pracovným miestom (1).

| — | Jazykové znalosti: Uchádzači musia preukázať dokonalú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Z uvedeného dôvodu sa pohovor (alebo jeho časť) môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia preukázať dokonalú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Z uvedeného dôvodu sa pohovor (alebo jeho časť) môže uskutočniť v danom ďalšom jazyku.

| — | Veková hranica: Uchádzači musia byť schopní ukončiť minimálne trojročný mandát pred dovŕšením riadneho veku odchodu do dôchodku, ktorý je pre dočasných zamestnancov Európskej únie stanovený ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov (3)). |
| --- | --- |

—

Veková hranica: Uchádzači musia byť schopní ukončiť minimálne trojročný mandát pred dovŕšením riadneho veku odchodu do dôchodku, ktorý je pre dočasných zamestnancov Európskej únie stanovený ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov (3)).

Okrem toho musia mať uchádzači splnené všetky povinnosti vyplývajúce z vnútroštátnych predpisov týkajúcich sa vojenskej služby, primerane doložiť splnenie charakterových požiadaviek na vykonávanie príslušných pracovných úloh a byť fyzicky schopní plniť si pracovné úlohy.

Výber a vymenovanie

Európska komisia vyberie a vymenuje hlavného ekonóma pre hospodársku súťaž na základe výberových a náborových postupov Komisie (pozri: dokument o politike týkajúcej sa vyšších úradníkov (4)). Počas výberového konania môžu Komisii pomáhať externí poradcovia vrátane medzinárodne renomovaných odborníkov v oblasti ekonomiky.

V rámci tohto výberového konania Európska komisia zostaví komisiu predbežného výberu. Táto komisia po analýze všetkých prihlášok pristúpi k prvému overeniu kritérií účasti a identifikovaniu uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s komisiou predbežného výberu.

Na základe týchto pohovorov komisia predbežného výberu vypracuje závery a navrhne zoznam uchádzačov na ďalšie pohovory s európskym Poradným výborom pre vymenúvanie (CCA). Poradný výbor po zohľadnení záverov komisie predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov, ak však nejde o uchádzačov, ktorí už počas dvoch rokov predchádzajúcich dňu pohovoru s poradným výborom absolvovali hodnotenie formou testu v hodnotiacom centre, ktoré bolo zorganizované na žiadosť Generálneho riaditeľstva Európskej komisie pre ľudské zdroje a bezpečnosť v súvislosti s daným druhom pracovného miesta na rovnakej úrovni, ako je pracovné miesto, o ktoré sa v súčasnosti uchádzajú. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie hlavného ekonóma pre hospodársku súťaž.

Uchádzači, ktorých poradný výbor zaradí na užší zoznam, budú pozvaní na pohovor s členom Komisie zodpovedným za hospodársku súťaž (5).

Na základe týchto pohovorov Európska komisia prijme rozhodnutie o vymenovaní.

Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (6).

Rovnosť príležitostí

Európska únia uplatňuje politiku rovnakých príležitostí a nediskriminácie v súlade s článkom 1d služobného poriadku (7). Vzhľadom na nízke zastúpenie žien vo vedúcich funkciách Komisia osobitne uvíta, ak sa na toto miesto prihlásia ženy.

Podmienky zamestnania

Plat a podmienky zamestnania sú stanovené v služobnom poriadku (8).

Úspešný uchádzač bude prijatý ako dočasný zamestnanec v zmysle článku 2 písm. a) Podmienok zamestnávania ostatných zamestnancov a bude vykonávať funkciu, ktorá zodpovedá pozícii riaditeľa v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Ide o dočasné pôsobenie v trvaní troch rokov s možnosťou predĺženia na obdobie najviac dvoch rokov.

Uchádzači by mali vziať na vedomie požiadavku stanovenú v Podmienkach zamestnávania ostatných zamestnancov, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miesto výkonu zamestnania je Brusel. Očakáva sa, že vybraný uchádzač nastúpi do funkcie 1. septembra 2019.

Nezávislosť a vyhlásenie o záujmoch

Od hlavného ekonóma pre hospodársku súťaž sa bude pred prevzatím funkcie vyžadovať vyhlásenie o záväzku konať nezávisle vo verejnom záujme a oznámiť akékoľvek záujmy, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek kritéria účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na uvedenej webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu svojej e-mailovej adresy preto oznámte Európskej komisii.

K vašej prihláške je potrebné pripojiť životopis vo formáte PDF a vyplniť online motivačný list (najviac 8 000 znakov).

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail:, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 15. februára 2019 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne odporúčame, aby ste podanie prihlášky neodkladali na posledné dni. Preťaženie internetu alebo porucha vášho internetového pripojenia by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Všetky otázky sa musia adresovať sekretariátu príslušnej komisie.

Ochrana osobných údajov

Komisia zabezpečí, aby boli osobné údaje uchádzačov spracované v zmysle požiadaviek nariadenia Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (9). Týka sa to najmä dôverného charakteru a bezpečnosti takýchto údajov.

---

(1)  Uchádzači by mali aspoň v prípade rokov, počas ktorých nadobudli prax vo vyššej riadiacej funkcii, vo svojom životopise jasne uviesť tieto údaje: 1. názov pracovného miesta a pracovnú náplň, 2. počet zamestnancov, ktorých na týchto pracovných miestach riadili.

(2)  http://eur-lex.europa.eu/legal-content/SK/TXT/HTML/?uri=CELEX:01958R0001-20130701&qid=1521456079588&from=EN.

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(5)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007)1811] nedelegoval túto úlohu na iného člena Komisie.

(6)  Výberové komisie zaistia, aby neboli zvýhodnení uchádzači, pre ktorých je jeden z týchto jazykov rodným jazykom.

(7)  http://eur-lex.europa.eu/legal-content/SK/TXT/HTML/?uri=CELEX:01962R0031-20140701&qid=1521456278908&from=EN.

(8)  http://eur-lex.europa.eu/legal-content/SK/TXT/HTML/?uri=CELEX:01962R0031-20140701&qid=1521456278908&from=EN.

(9)  Ú. v. EÚ L 295, 21.11.2018, s. 39.

---